b'\n_START_ARTICLE_\nKontrol\xc4\x97 (filmas)\n_START_SECTION_\nTurinys\n_START_PARAGRAPH_\nLy R\xc4\x97jus Oliveris nuteistas mirties bausme suleid\xc5\xbeiant nuod\xc5\xb3 injekcij\xc4\x85. Egzekucija \xc4\xafvykdoma liudinink\xc5\xb3 akivaizdoje, ta\xc4\x8diau po kurio laiko Ly atsibunda morge, kur gydytojai pasako jam suleid\xc4\x99 anestetik\xc5\xb3. Mirtininkui pasi\xc5\xablomas sand\xc4\x97ris: jis lieka gyvas, ta\xc4\x8diau dalyvauja eksperimente bandant naujus vaistus, arba jam tiesiog morge suleid\xc5\xbeiama mirtina injekcija._NEWLINE_Eksperimentui vadovauja daktaras Maiklas Kouplandas. Eksperimentas t\xc4\x99siasi m\xc4\x97nesius ir Ly R\xc4\x97jaus elgesys pradeda keistis \xc4\xaf ger\xc4\x85 ir valdyti savo agresij\xc4\x85, nors kiti dalyviai patiria \xc4\xafvairi\xc5\xb3 vaist\xc5\xb3 sukelt\xc5\xb3 negalavim\xc5\xb3. Galiausiai, norint \xc4\xafsitikinti eksperimento veiksmingumu, Ly R\xc4\x97jus i\xc5\xa1leid\xc5\xbeiamas \xc4\xaf laisv\xc4\x99, ta\xc4\x8diau i\xc5\xa1lieka nuolat stebimas. Jis randa darb\xc4\x85, artimai susidraugauja su nauja pa\xc5\xbe\xc4\xafstama Tereza, ta\xc4\x8diau praeitis j\xc4\xaf pasiveja, kuomet Ly atpa\xc5\xbe\xc4\xafsta vienos i\xc5\xa1 jo auk\xc5\xb3 brolis. Ly R\xc4\x97jus pagrobiamas, o Kouplandas su\xc5\xbeino, kad \xc5\xa1iam vis\xc4\x85 laik\xc4\x85 buvo duodami ne eksperimentiniai vaistai, o jokio poveikio neturintis placebas...'